|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 13.augustā** | **Nr. GND/2025/** **579** |
|  | **(protokols Nr.19; 1.p.)** |

**Par Sanda Sīmaņa atbrīvošanu no Gulbenes labiekārtošanas iestādes**

**vadītāja amata**

Gulbenes novada pašvaldībā 2025.gada 1.augustā saņemts Sanda Sīmaņa, […], 2025.gada 31.jūlija iesniegums (Gulbenes novada pašvaldībā reģistrēts ar Nr. GND/7.5/25/426), kurā tiek lūgts viņu atbrīvot no Gulbenes labiekārtošanas iestādes vadītāja amata. Iesniedzējs lūdz atbrīvot viņu no Gulbenes labiekārtošanas iestādes vadītāja amata, saskaņā ar Darba likuma 100.panta pirmo daļu, vienlaikus ievērojot Darba likuma 100.panta ceturto daļu, vienojoties par darba tiesisko attiecību izbeigšanu ar 2025.gada 29.augustu (pēdējā darba diena).

Pamatojoties uz Pašvaldību likuma 10.panta pirmās daļas 10.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir iecelt amatā un atbrīvot no tā pašvaldības iestāžu vadītājus, kā arī citas amatpersonas normatīvajos aktos paredzētajos gadījumos, Darba likuma 100.panta pirmo daļu, kas nosaka, ka darbiniekam ir tiesības rakstveidā uzteikt darba līgumu vienu mēnesi iepriekš, ja darba koplīgumā vai darba līgumā nav noteikts īsāks uzteikuma termiņš; pēc darbinieka pieprasījuma uzteikuma termiņā neieskaita pārejošas darbnespējas laiku, un ceturto daļu, kas nosaka, ka darbiniekam un darba devējam vienojoties, darba līgumu var izbeigt arī pirms uzteikuma termiņa izbeigšanās, Valsts un pašvaldību institūciju amatpersonu un darbinieku atlīdzības likuma 40.panta pirmo daļu, Darba likuma 149.panta piekto daļu, kas nosaka, ka ikgadējā apmaksātā atvaļinājuma atlīdzināšana naudā nav pieļaujama, izņemot gadījumus, kad darba tiesiskās attiecības tiek izbeigtas un darbinieks ikgadējo apmaksāto atvaļinājumu nav izmantojis; darba devējam ir pienākums izmaksāt atlīdzību par visu periodu, par kuru darbinieks nav izmantojis ikgadējo apmaksāto atvaļinājumu, atklāti balsojot: ar 13 balsīm "Par" (Ainārs Brezinskis, Andis Caunītis, Artūrs Smagars, Dāvis Uiska, Gunārs Babris, Gunārs Ciglis, Guntis Princovs, Intars Liepiņš, Ivars Kupčs, Lāsma Gabdulļina, Liena Silauniece, Normunds Mazūrs, Valtis Krauklis), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. ATBRĪVOT Sandi Sīmani, no Gulbenes labiekārtošanas iestādes vadītāja amata ar 2025.gada 29.augustu (pēdējā darba diena) saskaņā ar Darba likuma 100.panta pirmo daļu.

2. IZMAKSĀT Sandim Sīmanim visas naudas summas, kas viņam pienākas normatīvajos aktos noteiktajā kārtībā (galīgo norēķinu un atlīdzību par neizmantoto atvaļinājumu).

3. UZDOT Gulbenes novada Centrālās pārvaldes Juridiskās un personālvadības nodaļai veikt nepieciešamās darbības attiecībā uz darba tiesisko attiecību izbeigšanu ar Sandi Sīmani normatīvajos aktos noteiktajā kārtībā.

4. UZDOT Gulbenes novada pašvaldības izpilddirektoram nodrošināt kontroli par šā lēmuma izpildei nepieciešamo dokumentācijas izstrādi un pasākumu veikšanu.

5. UZDOT Gulbenes novada Centrālās pārvaldes Juridiskās un personālvadības nodaļai informēt Valsts ieņēmumu dienestu par valsts amatpersonu statusu izmaiņām šā lēmuma 1.punktā minētajai personai.

Gulbenes novada pašvaldības domes priekšsēdētājs N.Mazūrs